《送象山凌尹汝聘》
明代·程敏政

象山山下旧名疆，羡子承恩握县章。到日拥舟潮水白，行边吹马旱尘黄。

可堪奉檄人千里，正见忧民诏十行。老学平生须大展，青云高躅看腾骧。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。